Franjevački samostan
sv. Frane u Zadru
Trg sv. Frane 1 23 000 ZADAR Tel. 023/ 250-468 Fax: 023/ 254-349
WEB STRANICA: www.svetifrane.org
Osoblje samostana: fra Andrija Bilokapić, provincijal 098 591 330 ili e-masil: jandrija49@yahoo.com ; fra Josip Sopta, ex provincijal,
fra Drago Ljevar, gvardijan 098 337 001 ili e-mail: drago.ljevar@si.t-com.hr
i fra Tomislav Ćurić knjižničar
Zadar, 13. svibnja 2012.

21(121)2012.

Evanđelje (Iv 15, 9-17) Veće ljubavi nitko nema od ove: da tko život svoj položi za prijatelje. Čitanje svetog Evanđelja po Ivanu U ono vrijeme: Reče Isus svojim učenicima: »Kao što je Otac ljubio mene, tako sam i ja ljubio vas; ostanite u mojoj ljubavi. Budete li čuvali moje zapovijedi, ostat ćete u mojoj ljubavi; kao što sam i ja čuvao zapovijedi Oca svoga te ostajem u ljubavi njegovoj. To sam vam govorio da moja radost bude u vama i da vaša radost bude potpuna. Ovo je moja zapovijed: ljubite jedni druge kao što sam ja vas ljubio! Veće ljubavi nitko nema od ove: da tko život svoj položi za svoje prijatelje. Vi ste prijatelji moji ako činite što vam zapovijedam. Više vas ne zovem slugama jer sluga ne zna što radi njegov gospodar; vas sam nazvao prijateljima jer vam priopćih sve što sam čuo od Oca svoga. Ne izabraste vi mene, nego ja izabrah vas i postavih vas da idete i rod donosite i rod vaš da ostane te vam Otac dadne što ga god zaištete u moje ime. Ovo vam zapovijedam: da ljubite jedni druge.« Riječ Gospodnja.

Majčin dan
Ulijećeš u kuću, nosiš joj cvijeće
I treseš joj rukama
«Hvala ti za sve»
a onda brzo juriš van.
Opraštajući majka je ostala stajati.
Zašto samo toliko karanfila?
Bilo bolje da je imao malo vremena za mene
Jer cvijeće i onako vene.
Davno me nisi posjetio,
Govoriš samo telefonom
Ove sedmice nikako ne mogu
Ali sljedeće sigurno.
A ja sam uvijek imala
Za tebe puno vremena
A sad sam stara i čekam ovdje
Na tebe i na tvoju lijepu riječ. Sigrum Graume
http://www.don-ivica.net

Ljubite jedni druge kao što sam ja vas ljubio Iv 15, 9-17 Ljubiti? Da. Ali što to sve znači? Svi nekoga ljubimo. Da li to znači ostvarivanje Isusovog zahtjeva i zahtjeva same ljudske naravi? I u ovome se pokazuje stanje naše ljudske naravi. Čeznemo za ljubavlju i s mukom ju ostvarujemo. Čovječanstvu najviše nedostaje ljubavi. S druge strane kad ne bi nedostajalo ljubavi ne bi nam ništa nedostajalo. Radi manjka ljubavi nedostaju nam i druge stvari. Materijalija u svijetu ima dovoljno, ali zato što nema ljubavi, nema ni kruha ni hrane za sve ljude.
Liječenje čovječanstva Isus izvodi kroz ljubav. On je donosilac i glasnik ljubavi. Samo ljubav može preporoditi čovjekovo srce. Čovjek čovjeka treba kao brata, a poslije se izrodi u neprijatelja. Neprijateljstvo je očito čovjeku neprirodno i protiv samoga njega. To je posljedica nekog iskonskog promašaja unutar čovječanstva. Svi smo inficirani razdvojenošću u sebi, bolešću bratstva i prijateljstva, mukom humanog rada, pa i problematikom unutar braka. Sve bi ovo trebalo biti harmonično, i svi za tim čeznu, a ipak ne uspijevaju. Čovjek toga treba postati svjestan. Ljubav je božanski dar koji je ponuđen svakom čovjeku, a na nama je da li ga prihvaćamo ili se blokiramo. Koliko god ljudi žudili za ljubavlju ipak se straše ljubavi. Osobito se straše ljubavi koja se predaje drugima. Isus uči svoje učenike ljubavi koja se prenosi na druge.
To je ljubav predavanja i umiranja za druge. Ljubav kakvu daje Isus jest stvarnost koja nadmašuje granice među ljudima, ideologijama, pa i religijama. Ljubavi je protivna svaka suprotstavljenost, osobito isključivost. Isusova ljubav nije neki sentiment. Ona je dinamika, ili rečeno tehničkim rječnikom, ljubav je božanska energija koja unosi u ljude i svemir harmoniju i ispunjenje. Uza sve što se opredijele za isti cilj, taj cilj ipak ostaje neostvariv ako među ljudima nema ljubavi. Tako je u svijetu, tako je i u kršćanstvu, odnosno Crkvi. Bez ljubavi, osobito je neostvariv kršćanski cilj. Nema preobraženja svijeta bez unutarnje i istinske ljubavi.
Ljubav je božanska vatra koja preobražava ljudske duše. Više puta i na više načina Isus upozorava svoje sljedbenike da je bit njegova života i njegove poruke ljubav. To se vidi iz svakog Isusovog čina. Tko je imao ili tražio ljubav taj je razumio Isusovu poruku. Tko je povjerovao ljubavi taj je pošao za Isusom. Zato bi se moglo reći da je dogma Isusovog propovijedanja ljubav. To osobito ističe apostol Ivan. Ima nešto što je bitno za razumijevanje ljubavi kakvu naviješta Isus. To je ljubav koja uključuje žrtvovanje i predanje. Ljubav koja isključuje predanje više je ljubav samoga sebe nego li život za druge. Isusovo životno događanje jest događanje ljubavi.
On nije trebao govoriti da navijesti ljubav, makar je to činio, nego je ljubio i njegova ljubav je bila prepoznatljiva. Evo metodologije kako naviještati Isusov put spasenja. Istinski ljubiti. Isus objavljuje i naviješta novo lice Božje i ljudsko. Bog je Bog ljubav, a čovjek je slika Božja po ljubavi. Samo čovjek koji ljubi pokazuje se kao slika Božja. Iz toga poslije teku “dobra djela”. Bez srca ljubavi nema dobrih djela. Često puta unutar kršćanskih zajednica nastaju razmirice i razilaženja radi nesporazuma o sporednim stvarima i time se zaboravlja na bitnost. Ljubav je iznad svih neslaganja. Ovoga bi trebale postati svjesne sve Crkve, ako žele ostati Kristove Crkve.
Ljubav oslobađa od svake sputanosti. Ona je osloboditeljica. Ljubav se ničega ne straši. Nitko joj ne može uskratiti da se daruje. Sjetimo se samo primjera jednog sv. Pavla ili jednog sv. Augustina. Veliki Augustin kad je bio prosvijećen ljubavlju nadmašio je tada sva svoja dotadašnja razmišljanja. Doživio je unutarnju slobodu i kraj svojim lutanjima. Jedna jedina Isusova zapovijed jest: “ljubite jedni druge!” U ovoj zapovijedi ispunjeni su svi proroci i svi zakoni.
Marijan Jurčević, OP

6. vazmena nedjelja godine B (Iv 15,9-17)
Popričesna meditacija
“Postavih vas da idete i rod donosite.” (Iv 15,16)
Bog je čovjeka stvorio kao biće koje je njemu slično upravo po - ljubavi. On daje čovjeku suradnju u njegovu djelu stvaranja i u njegovoj moći sebedarne ljubavi. Čovjek je najviše čovjek i najviše bogolik - kada ljubi.
“Kao što je Otac ljubio mene, ja ljubim vas. A vi, ljubite jedni druge kao što sam ja ljubio vas.” Snagom te nove Isusove zapovijedi, ljubav postaje najpravije bogoštovlje.
Gospodine Isuse Kriste! Molim Te za sve kršćane: da se svakodnevno suobličuju Tvojoj slici. Daj nam spoznati ljubav u kojoj nas ljubiš! I daj da Te u svemu nasljedujemo! Priredio: Dario Miletić

ČESTITKA I PODRŠKA
OSMINA USKRSA dani su Svjetla i Nade,
sumnje i iluzije ustupaju mjesto Vjeri i novosti Novog Zavjeta:
Emanuel i Isus – Bog s Nama i Spasitelj USKRSNUO JE i
Dahom svoga Duha od običnih ljudi-svojih učenika, UČINIO JE
Nove Ljude – svoje Apostole...Sa vama sam u sve dane...
Kapitul Provincije Sv.Jeronima odvijao se tih dana na otoku Mira,
Sudionici, svi redom, već prema tome kako su prepoznavali USKRSLOG,
prosvijetljeni Svjetom Njegova Duha
učvršćeni u Vjeri
ukorijenjeni u Zajedništvu...
povjeriše SLUŽENJE PROVINCIJI NOVOIZABRANOJ MALOJ BRAĆI...
Na svima nam je: MOLITI I SURAĐIVATI
Duc in altum Provincijo Sv. Jeronima
Odani i zahvalni Fra Ilija Barišić, misionar
Kimbulu, 15.04.2012
Dragi Fra Drago, Šalom !
Odani i zahvalni Fra Ilija
**************************************
DAKLE NAŠE POTREBE SE OKREĆU PREMA TOJ NOVOJ MISIJI: PRIPREME ZA GRADNJU SREDNJE ŠKOLE, OBNOVA ZGRADA OSNOVNE ŠKOLE OD BLATA I ŠKOLOVANJE.
Oni koji žele POMOĆI JEDAN RAZRED: "OSNOVNE ŠKOLE NGENGERE": staviti prozore ili klupe ili drugi vid pomoći, dobro su došli. Neka uzmu jedan razred te škole.
U tu svrhu smo postavili svjećice kod Gospe Karmelske , kipa sv. Frane i Josipa gdje možete ubaciti svoje novčane priloge koje nastavljamo prikupljati za misiju NGENGERE.
Do sada smo skupili 9.595 KN i 255 € Svima hvala.

SATNICA * OBAVIJESTI * SATNICA * OBAVIJESTI * SATNICA
Sveta ispovijed radnim danom od 8 do 11 i od 17,30 do 18,30 sati
Nedjeljom i blagdanom prije sv. Mise.

Nedjelja 13. V. 2012. VI. USKRSNA - Majčin dan, Nedjelja turizma
Ponedjeljak 14. V. Matija ap.
Utorak 15. V. Izidor, Sofija — deveti utorak pobožnosti molitve sv. Anti .
Srijeda 16. V. Ivan Nepomik
Četvrtak 17. V. . SPASOVO Mise u 7 i 20 sati
Petak 18. V. Ivan I papa, Venancije, Klanjanje poslije mise
Subota 19. V . Celestin, Rajko
Nedjelja 20. V. 2012. VII. USKRSNA - Dan sredstava društv. kom.
NEDJELJNE SU MISE u 8,30 u 10 i u 20 sati
Svaki dan je misa u 7 i u 20 sati.
Služba časova (časoslov): svagdanom u sv. Misi,
Petkom klanjanje poslije mise.
Prve nedjelje u mjesecu sastanak s FSR-om sat vremena prije večernje mise.
KRUNICA svaki dan u 19,30 sati. SVIBANJSKA POBOŽNOST

Svete mise nedjeljom i radnim danom u 20 sati.
SVIBANJSKA POBOŽNOST
KRUNICA I MOLITVA LITANIJE
SVAKI DAN U 19,30 sati u svibnju.

Posebno preporučamo pogledajte nedjeljna i blagdanska čitanja u PPT i PPS prezentacijama. http://www.zupavostarnica.hr/ stranica župe Srca Isusova
www.svetifrane.org (stranica našeg samostana sv. Frane u Zadru)
www.mali-brat.com (stranica naših mladih sv. Frane Zadar)
www.ofm-sv-jeronim.hr (stranica naše Provincije sv. Jeronima Zadar)
www.svetinikola.hr (stranica župe sv. Nikole Tavelića u Rijeci)